## Rješenje o odobrenju carinskog kontingenta za uvoz opreme i dijelova, te instalacijskog materijala za zamjenu ili popravak opreme i objekata uništenih ili oštećenih ratnim razaranjima za 1995. godinu

### NN 94/1994 (22.12.1994.), Rješenje o odobrenju carinskog kontingenta za uvoz opreme i dijelova, te instalacijskog materijala za zamjenu ili popravak opreme i objekata uništenih ili oštećenih ratnim razaranjima za 1995. godinu

# MINISTARSTVO FINANCIJE

Na osnovi članka 54. stavak 2. Carinskog zakona ("Narodne novine",
br. 53A/91, 33/92, 26/93 i 106/93), te točke I. podtočka 6. Odluke o kriterijima
za carinski kontingent ("Narodne novine", broj. 62/92, 45/93
89/93, 95/93, 114/93, 10/94 i 34/91), sukladno prijedlogu Ministarstva
gospodarstva i pribavljenom mišljenju Hrvatske gospodarske komore, ministar
financija donosi slijedeće

## RJEŠENJE

### O ODOBRENJU CARINSKOG KONTINGENTA ZA UVOZ OPREME I DIJELOVA, TE INSTALACIJSKOG MATERIJALA ZA ZAMJENU ILI POPRAVAK OPREME I OBJEKATA UNIŠTENIH ILI OŠTEĆENIH RATNIM RAZARANJIMA ZA 1995. GODINU

1. Odobrava sc carinski kontingent za uvoz opreme i dijelova, te instalacijskog
materijala za obavljanje gospodarske ili druge odgovarajuće djelatnosti,
osim osobilih automobila iz tarifnog broja 87.03 Carinske tarife, koji
se uvoze radi zamjene ili popravka gospodarske opreme i objekat.a uništenih
ili oštećenih ratnim razaranjima, bez plaćanja carine, u vijednosti do
100.000.000,- USD, za razdoblje do 31. prosinca 1995. godine.

2. Pri korištenju predmetnoga carinskoga kontingenta, štetom nastalom
ratnim razaranjima smatra se šteta nastala:

- bombardiranjem, raketiranjem i drugim oblicima oružanog napada neprijateljskih
postrojbi ili obrane u svezi s takovim napadima,

- paljevinom, miniranjem ili drugim oblicima fizičkog uništenja ili
oštećenja imovine na ratnim djelatnostima neposredno zahvaćenom podrućju,
te

- pljaćkom ili drugim oblicima nasilnog oduzimanja imovine na ratnim
djelatnostima neposredno zahvaćenom području.

3. Korisnik carinskog kontingenta iz točke 1. ovoga rješenja može biti
poduzeće ili drugi poduzetnik koji opremu i dijelove za opremu, te instalacijski
materijal, koji se ne proizvode u Republici Hrvatskoj, uvozi radi zamjene
ili popravka gospodarske opreme i objekata uništenih ili oštećenih ratnim
razaranjima, sukladno mišljenju i prijedlogu županijske ili Državne komisije
za popis i procjenu ratne štete. Poduzetnikom u smislu stavka 1. ove točke
smatra se i poljoprivrednik, kojemu je obavljanje poljoprivredne djelatnosti
jedino ili glavno zanimanje.

4. Pojedinaćno rješenje o odobrenju uvoza opreme i dijelova, te instalacijskog
materijala koji se mogu uvesti po osnovi predmetnoga carinskoga kontingenta,
donosi Ministarslvo financija, na temelju pisanoga zahtjeva korisni kao
povlastice, u privitku kojega valja priložiti slijedeće isprave mišljenje
i prijedlog nadležne županijske komisije za popis i procjenu ratne štete,

- potvrdu Hrvatske gospodarske komore da se odgovarajuća oprema odnosno
dijelovi i instalacijski materijal ne proizvode u Republici Hrvatskoj,
te

- ispravu kojom se dokazuje status korisnika carinskog kontingenta.
Nalazi li se uništena ili oštećena oprema odnosno objekti na području dviju
ili više županija, rješenje iz stavka 1. ove točke, Ministarstvo financija
donosi sukladno mišljenju i prijedlogu Državne komisije za popis i procjenu
ratne štete.

5. Mišljenje i prijedlog iz točke 4. ovoga rješenja, nadležna županijska
odnosno Državna komisija za popis i procjenu ratne štete izdaje na pisani
zahtjev korisnika carinskog kontingenta, uz koji se podnosi:

a) dokaz o posjedovanju opreme ili objekata uništenih ili oštećenih
ratnim razaranjima (izvod iz knjigovodstvenih evidencija, izvod iz zemljišnih
knjiga ili druga odgovarajuća isprava),

b) dokaz o uzorku, vrsti i visini štete nastale kao posljedica ratnih
razaranja (zapisnik stručne komisije poduzeća verificiran po nadležnoj
komisiji za popis i procjenu ratne štete, nalaz i mišljenje sudskog.vještaka
ili druge strućne osobe ovlaštene po rtadležnoj komisiji za popis i procjenu
ratne štete za utvrđivanje uzroka, te procjenu visine štete nastale ratnim
razaranjima),

c) specifikaciju opreme koja se uvozi temeljem predmetnoga carinskoga
kontingenta, s tarifnom oznakom robe prema Carinskoj tarifi, komercijalnim
i tehničkim nazivom robe, oznakom količine robe, te ukupne vrijednosti
robe koja se uvozi temeljem predmetnoga carinskoga kontingenta,

d) ispravu kojom se dokazuje status korisnika carinskog kontingenta,
i to:

- za poduzeće izvod iz sudskog registra,

- za poduzetnika rješenje nadležnoga upravnoga ili drugoga tijela o
obavljanju djelatnosti,

- za poljoprivrednike: uvjerenje nadležne ispostave Porezne uprave prema
prebivalištu korisnika, iz kojega je vidljivo da prihodi od obavljanja
poljoprivredne djelatnosti čine isključivi ili glavni (pretežni) izvor
prihoda poljoprivrednog domaćitastva korisnika kontingenta. Iznimno, ako
se uništena ili oštećena oprema odnosno objekti nalaze na privremeno okupiranom
području ili postoje drugi objektivni razlozi zbog kojih nije moguće očevidom
utvrditi postojanje i visinu štete nastale ratnim razaranjem, županijska
komisija za popis i procjenu ratne štete može činjenice i okolnosti iz
alineje a) i b) stavka 1. ove točke utvrđivati i drugim dokaznim sredstvima.

6. Carinski kontingent za uvoz opreme i dijelova, te instalacijskog
materijala po osnovi ratnih razaranja može se odobriti za zamjensku opremu
i dijelove, te instalacijski materijal do visine štete na gospodarskim
objektima i opremi nastale ratnim razaranjem. Ako vrijednost robe iz stavka
1. ove točke premašuje visinu štete nastale ratnim razaranjem, carina i
druge uvozne pristojbe obraćunavaju se i naplaćuju na razliku vrijednosti
između utvrđene visine štete nastale ratnim razaranjima i visine carinske
osnovice robe koja se uvozi.

7. Carinska povlastica temeljem rješenja Ministarstva financija o odobrenju
predmetnoga carinskoga kontingenta ostvaruje se u postupku uvoznoga carinjenja
odgovarajuće robe. Na uvoznoj carinskoj deklaraciji za robu koja se uvozi
temeljem predmetnoga carinskoga kontingenta, uz zaglavlje korisnik kontingenta
unosi klauzulu "Č1. 54. CZ - RŠ". U specifikaciji priloženoj
uz rješenje Ministarstva financija o odobrenju predmetnoga carinskog kontingenta,
uz odgovarajuću tarifnu poziciju za robu koja se uvozi, ovlašteni carinski
djelatnik upisuje podatak o broju uvozne carinske deklaracije i carinskoj
osnovici uvezene robe i datum uvoznoga carinjenja, te stavlja svoj potpis
i pećat carinarnice.

8. Akti i.upanijskih (općinskih) i Državne komisije za popis i procjenu
ratne štete izdani u svezi s ostvarivanjem carinske povlastice iz članka
28. stavak 1. točka 2. Carinskog zakona, ako sadrže činjenice i okolnosti
utvrđene ovim rješenjem, odgovarajuće se primjenjuju i u postupku ostvarivanja
carinskoga kontingenta prema ovome rješenju

9. Evidenciju o ostvarenom uvozu bez plaćanja carine sukladno ovome
rješenju, te visini neplaćene carine i drugih uvoznih pristojbi, vodi Carinska
uprava Republike Hrvatske, o čemu tromjesečno dostavlja izvješće Ministarstvu
financija, Ministarstvu gospodarstva i Hrvatskoj gospodarskoj komori.

10. Ovo rješenje stupa na snagu danom objave u "Narodnim novinama",
a primjenjuje se od 1. siječnja 1995. godine.

Klasa : 413-01/94-0 1/116

Urbroj : 513-15-94-1

Zagreb, 16. prosinca 1994.

Ministar financija

**Božo Prka, v. r.**

Rješenje, NN 94/1994-1628